Babelscape/SREDFM huggingface dataset:
Γιοχάνες Νίκολαους Μπρόνστεντ

Ο Γιοχάνες Νίκολαους Μπρόνστεντ (δαν. "Johannes Nicolaus Brønsted") ήταν Δανός φυσικοχημικός. Απέκτησε το πτυχίο του το 1899 και το διδακτορικό του δίπλωμα το 1908 από το Πανεπιστήμιο της Κοπεγχάγης, στο οποίο έγινε αργότερα καθηγητής στην ανόργανη χημεία και στη φυσικοχημεία.

Ο Μπρόνστεντ γεννήθηκε στην πόλη Βάρντε της νοτιοδυτικής Γιουτλάνδης. Το 1906 δημοσίευσε την πρώτη του αναφορά πάνω στην ηλεκτρονιακή συγγένεια και, ταυτόχρονα με τον Άγγλο χημικό Μάρτιν Λόουρι, εισήγαγαν τη θεωρία οξέος-βάσης Μπρόνστεντ-Λόουρι το 1923. Την ίδια χρονιά, ο Γκίλμπερτ Ν. Λιούις εισήγαγε μία θεωρία ηλεκτρονιακής συγγένειας αντιδράσεων οξέος-βάσης, ωστόσο και οι δύο θεωρίες είναι ευρέως χρησιμοποιούμενες.

Έγινε γνωστός ως αυθεντία στην κατάλυση από οξέα και βάσεις και δόθηκε το όνομά του στην εξίσωση κατάλυσης Μπρόνστεντ. Με τη συνεργασία του με τον Λόουρι, αναπτύχθηκε η ευρύτατα χρησιμοποιούμενη θεωρία της «δωρεάς πρωτονίων», λέγοντας ότι ένα άτομο υδρογόνου (το οποίο πάντοτε συναντάται σε ένα οξύ) ιοντίζεται σε υδροξώνιο με τη διάλυσή του στο νερό, επομένως χάνει το ηλεκτρόνιό του και μετατρέπεται σε δωρητή πρωτονίων και το υδροξείδιο (ένα μόριο νερού που έχει χάσει το ένα άτομο υδρογόνου του) μετατρέπεται σε δέκτη πρωτονίων. Με την ανάμειξη των δύο ουσιών πραγματοποιείται μία αντίδραση εξουδετέρωσης και παράγεται νερό. Η κλίμακα pH μπορεί να ερμηνευθεί και ως «ισχύς υδρογόνου» και ο ορισμός αυτός βασίζεται στην έρευνα των Μπρόνστεντ και Λόουρι.

Στον Β΄ Παγκόσμιο Πόλεμο, η αντιπαλότητά του έναντι των Ναζί οδήγησε στην εκλογή του στο Δανικό Κοινοβούλιο το 1947, πέθανε, όμως, λίγο αργότερα από τις εκλογές, καθώς ήταν πολύ άρρωστος για να δεχτεί την έδρα του.




Κατηγορία:Δανοί χημικοί
Κατηγορία:Φυσικοχημικοί
Reign in Blood

Reign in Blood είναι ο τίτλος του τρίτου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Οκτώβριο του 1986 μέσω της δισκογραφικής εταιρείας "Def Jam".
Οδυσσέας Κωνσταντινόπουλος

Ο Οδυσσέας Κωνσταντινόπουλος (Μυγδαλιά Αρκαδίας, 29 Απριλίου 1975) είναι Έλληνας ιατρός, πολιτικός, βουλευτής Αρκαδίας και πρώην εκπρόσωπος τύπου του ΠΑΣΟΚ.
ΑΙΚ Στοκχόλμης

Η ΑΙΚ Στοκχόλμης η αλλιώς ΑΙΚ (σουηδικά: "Allmänna Idrottsklubben", που σημαίνει "Γενικός Αθλητικός σύλλογος") συναντάται και ως ΑΙΚ Σόλνα (AIK Solna) από την ομώνυμη συνοικία της πόλης, ενώ οι οπαδοί της την αναφέρουν και ως "ΑΙΚΟ" (AIK, ), είναι αθλητικός σύλλογος που αντιπροσωπεύει την Στοκχόλμη, πρωτεύουσα της Σουηδίας.
Νικής Γεωργίου

Ο Νικής Γεωργίου ήταν Ελληνοκύπριος αθλητής, προπονητής ποδοσφαίρου, προπονητής πετοσφαίρισης και αθλητικός παράγοντας.
Youthanasia

Το Youthanasia είναι το έκτο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Νοέμβριο του 1994 από την "Capitol Records". Το άλμπουμ επανεκδόθηκε στις 27 Ιουλίου 2004 από την "Capitol".
Σαιν Τομάς Μπασκέτ Λε Αβρ

Η Σαιν Τομάς Μπασκέτ Λε Αβρ είναι γαλλικός επαγγελματικός σύλλογος καλαθοσφαίρισης ο οποίος ανήκει στην ελίτ του Πρωταθλήματος Γαλλίας. Η ομάδα, με έδρα την Χάβρη αποτελεί τμήμα του αθλητικού συλλόγου "Ουνιόν Σπορτίβ ντε Σαιν Τομάς ντ'Ακάν".
Σημ

Σημ πρόσωπο της Βίβλου ο μεγαλύτερος απο τους τρεις γιους σύμφωνα με το βιβλίο της Γένεσης του γενάρχη της ανθρωπότητας Νώε, γενάρχης όλων των Σημιτικών λαών που δραστηριοποιήθηκαν στην ευρύτερη περιοχή της Μεσοποταμίας. Η Γένεση (Κεφ. 10,21) αναφέρει τον Σήμ σαν μεγαλύτερο αδελφό του Ιάφεθ, στην συνέχεια ο επόμενος στίχος (Κεφ. 10,22) αναφέρει τους πέντε γιούς του Σήμ γενάρχες των μεγάλων Σημιτικών λαών που κυριάρχησαν στην Μεσοποταμία στην αρχαιότητα ανάμεσα τους και τους Εβραίους τον λαό απο τον οποίο προήλθε ο Ιησούς.

*Γεν. 10,21 Καὶ τῷ Σὴμ ἐγεννήθη καὶ αὐτῷ, πατρὶ πάντων τῶν υἱῶν Ἕβερ, ἀδελφῷ Ἰάφεθ τοῦ μείζονος.
*Γεν. 10,22 : Υιοί του Σημ είναι οι Ελάμ, Ασσούρ, Αρφαξάδ, Λούδ, Αράμ και Καϊνάν.

Ο Εβραίος ιστορικός του 1ου αιώνα μ.χ. Ιώσηπος Φλάβιος καθορίζει τον Ελάμ γενάρχη των Ελαμιτών, τον Ασσούρ γενάρχη των Ασσυρίων, τον Αρφαξάδ γενάρχη των Χαλδαίων, τον Λούδ γενάρχη των Λυδών και τον Αράμ γενάρχη των Συρίων. Ο πατέρας του τον ευλόγησε μαζί με τον αδελφό του Ιάφεθ ενώ καταράστηκε τον άλλο αδελφό τους Χαμ να είναι δούλος των άλλων δύο επειδή τον είδε γυμνό (Γένεσις θ΄ 20-27)
Μπουγιάρ Νισάνι

Ο Μπουγιάρ Νισάνι (, γενν. 1964) ήταν πρόεδρος της Αλβανίας από τις 24 Ιουλίου 2012 ως τις 24 Ιουλίου 2017 και μέλος του Δημοκρατικού Κόμματος. Όταν εξελέγη πρόεδρος, ήταν υπουργός Εσωτερικών. Είναι παντρεμένος με την Οντέτα Νισάνι και έχουν 2 παιδιά.
Υπουργείο Παιδείας και Θρησκευμάτων

Το Υπουργείο Παιδείας και Θρησκευμάτων (Υ.ΠΑΙ.Θ.) συγκροτήθηκε στις 24 Ιουνίου 2013, από υπηρεσίες του Υπουργείου Παιδείας και Θρησκευμάτων, Πολιτισμού και Αθλητισμού στον πρώτο ανασχηματισμό της Κυβέρνησης Σαμαρά. Στις 26 Ιανουαρίου 2015 συγχωνεύτηκε με το μέχρι τότε Υπουργείο Πολιτισμού και Αθλητισμού στο Υπουργείο Πολιτισμού, Παιδείας και Θρησκευμάτων από τον πρωθυπουργό Αλέξη Τσίπρα. Επανασυστάθηκε στις 8 Ιουλίου 2019 από τον νέο πρωθυπουργό, Κυριάκο Μητσοτάκη.

Ήταν το 6ο στη σειρά τάξης των Υπουργείων, σύμφωνα με απόφαση (ΦΕΚ Β’/1594/ 25-6-2013) του Πρωθυπουργού.

Υπουργός από τις 25 Ιουνίου 2013 μέχρι τις 9 Ιουνίου 2014 ήταν ο Κωνσταντίνος Αρβανιτόπουλος και από τις 9 Ιουνίου 2014 έως τις 26 Ιανουαρίου 2015 ήταν ο Ανδρέας Λοβέρδος και από 8 Ιουλίου 2019 η Νίκη Κεραμέως.
Killing Machine

Killing Machine (επίσης γνωστό και ως "Hell Bent for Leather") είναι ο τίτλος του πέμπτου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Οκτώβριο του 1978 μέσω της "Columbia Records". Στις 6 Νοεμβρίου 2001, το άλμπουμ επανεκδόθηκε από την "Columbia" με δύο επιπλέον κομμάτια, το ακυκλοφόρητο ""Fight For Your Life" και μία ζωντανή εκτέλεση του "Riding On The Wind"" από το 1983.
Αμβρόσιος Σταυρινός

Ο Αμβρόσιος Σταυρινός (κατά κόσμον "Σταύρος Σταυρινός", Κωνσταντινούπολη, 1854 - Κωνσταντινούπολη, Ιούνιος 1931) ήταν Έλληνας ιεράρχης.
Εγκρεμνοί

thumb|250px|Άποψη της παραλίας.
Οι Εγκρεμνοί είναι παραλία που βρίσκεται στην νοτιοδυτική Λευκάδα. Έχει έκταση περίπου 2 χλμ. και βρέχεται από το Ιόνιο Πέλαγος. Αν και η πρόσβαση στην παραλία είναι σχετικά δύσκολη, εφόσον οι επισκέπτες πρέπει να κατέβουν περίπου 350 σκαλιά για να φτάσουν σε αυτή, ελκύει ετησίως πολύ κόσμο και θεωρείται μια από τις ωραιότερες παραλίες της Ελλάδας λόγω των καταγάλανων νερών της. Απέχει 38 χιλιόμετρα από τη πόλη της Λευκάδας και 4 χιλιόμετρα από το χωριό Αθάνι.

Στον σεισμό του Νοεμβρίου του 2015, η παραλία υπέστη σημαντικές ζημιές και τεράστιοι χωμάτινοι όγκοι άλλαξαν τη μορφή της.
Σίτι οφ Μάντσεστερ Στέιντιουμ

To Σίτι οφ Μάντσεστερ Στέιντιουμ (αγγλικά: "City of Manchester Stadium") είναι η έδρα της αγγλικής ομάδας Μάντσεστερ Σίτι. Είναι γνωστό και σαν Etihad Stadium λόγω του επίσημου χορηγού του σταδίου, της Etihad Airways.
Βρίσκεται στο Μάντσεστερ και είναι το πέμπτο μεγαλύτερο στάδιο στην Πρέμιερ Λιγκ και το δωδέκατο μεγαλύτερο στο Ηνωμένο Βασίλειο, με χωρητικότητα 47805 θέσεις.

Το στάδιο κατασκευάστηκε από την εταιρεία "Laing Construction" με κόστος £112.000.000. Το αρχιτεκτονικό σχέδιο ετοίμασε η εταιρεία Arup Associates.

Το στάδιο φιλοξένησε τον τελικό του Κυπέλλου ΟΥΕΦΑ 2007-2008, παιχνίδια της Εθνικής Αγγλίας, αγώνες Ράγκμπι, τελικούς πυγμαχίας και μουσικές συναυλίες.
Breaking the Girl

Το Breaking the Girl είναι το τρίτο κομμάτι και το τέταρτο single από το πέμπτο άλμπουμ των Red Hot Chili Peppers, Blood Sugar Sex Magik. Αναφέρεται στη θυελλώδη σχέση του τραγουδιστή Anthony Kiedis με την Κάρμεν Χοκ. Ερμηνεύτηκε ελάχιστες φορές στην "Blood Sugar Sex Magik Tour", επέστρεψε το 2000 και ερμηνεύτηκε ξανά το 2003. Επέστρεψε στην setlist του συγκροτήματος για μερικές εμφανίσεις στο πλαίσιο της "I'm with you Tour". Το βίντεο κλιπ είναι από τα δύο βίντεο κλιπ που εμφανίζεται ο κιθαρίστας Arik Marshall αντί του Τζον Φρουσιάντε που είχε πρόσφατα αποχωρήσει. Το άλλο είναι το If You Have to Ask. Εμφανίζονται επίσης οι Ρίβερ Φίνιξ και Patricia Velásquez. Το βίντεο κλιπ σκηνοθετήθηκε από τον Stéphane Sednaoui, σκηνοθέτη των Give it Away, Scar Tissue και Around the World.
Οφιόμορος

Ο Οφιόμορος (επιστ. ονομ.: "Ophiomorus punctatissimus") είναι είδος άποδης σαύρας της οικογένειας των Σκιγκιδών. Ζει μόνο στην Νότια Ελλάδα και την Νοτιοανατολική Τουρκία. Έχει ολικό μήκος έως και 18 cm μαζί με την ουρά, η οποία έχει μήκος περίπου όσο και το σώμα.

Προτιμά περιοχές με χαμηλή βλάστηση έως και 900 m υψόμετρο και κρύβεται κάτω από πέτρες και πεσμένα φύλλα ή θάβεται σε μαλακό χώμα. Αποφεύγει τις υψηλές θερμοκρασίες του καλοκαιριού κατεβαίνοντας βαθύτερα μέσα στο έδαφος.

Ο οφιόμορος τρέφεται με ασπόνδυλα. Τα θηλυκά γεννούν 2-4 αυγά.
Ζοζέ Αριμπά

Ο Ζοζέ Αριμπά, γεννημένος στις 16 Ιανουαρίου 1921 στο Μπιλμπάο και πεθαμένος στις 28 Σεπτεμβρίου 1989, ήταν Γάλλος ποδοσφαιριστής και προπονητής.
Αρφαξάδ

Ο Αρφαξάδ, ήταν πρόσωπο της Βίβλου, τρίτος από τους πέντε γιους του Σημ μεγαλύτερου γιου του Νώε γενάρχη όλων των Σημιτικών φυλών, αδελφός του Ελάμ, του Ασσούρ, του Αράμ και του Λούδ. Σύμφωνα με την Γένεση 11:10 γεννήθηκε δύο χρόνια μετά τον κατακλυσμό. Ο Αρφαξάδ θεωρείται γενάρχης των Χαλδαίων σύμφωνα με τον Ιουδαίο ιστορικό του 1ου μ.χ. αιώνα Φλάβιο Ιώσηπο. Ένας απόγονος του, ο Ούρα ίδρυσε την Ουρ της Χαλδαίας γι’αυτό είναι ο άμεσος πρόγονος του Αβραάμ και του ίδιου του Ιησού Χριστού. Ο Ιώσηπος συνταύτισε την Ουρ με τους Χαλδαίους λόγω της γεωγραφικής θέσης της Σουμεριακής πόλης Ουρ στην περιοχή της κοιτίδας των Χαλδαίων, το όνομα του ταυτίστηκε με την Βαβυλώνα την πόλη στην οποία κυριάρχησε η Σημιτική φυλή των Χαλδαίων. Δεν είχε υπόψη του την πραγματική Ουρ των Σουμερίων, η οποία ανακαλύφθηκε στις αρχές του 20ου αιώνα από τον διάσημο αρχαιολόγο Λεονάρντ Γούλει/Leonard Wooley.
Μπάρον Γουάκα

Ο Μπάρον Γουάκα ("Baron Divavesi Waqa",31 Δεκεμβρίου 1959-) είναι πολιτικός από το Ναουρού , ο οποίος υπηρέτησε ως ο 14ος πρόεδρος του Ναουρού από τις 11 Ιουνίου του 2013 ως τις 27 Αυγούστου 2019.
Βιν Ντίζελ

Ο Βιν Ντίζελ ("Mark Sinclair Vincent", 18 Ιουλίου 1967) είναι Αμερικανός ηθοποιός, παραγωγός, σεναριογράφος, σκηνοθέτης. Ήρθε στο προσκήνιο στα τέλη της δεκαετίας του 1990 και έγινε γνωστός για την εμφάνιση του σε διάφορες επιτυχημένες ταινίες του Χόλυγουντ όπως: Η Διάσωση του Στρατιώτη Ράιαν (1998), Pitch Black (2000), Οι μαχητές των δρόμων 1 (2001), xXx (2002), Τα χρονικά του σκότους (2004), Οι Μαχητές των Δρόμων 4 (2009), Οι μαχητές των δρόμων 5(2011) και Fast & Furious 6: Μαχητές των Δρόμων (2013). Είναι επίσης ιδρυτής των εταιριών παραγωγής "One Race Films", "Tigon Studios" και "Racetrack Records"
C-αντιδρώσα πρωτεΐνη

Η C-αντιδρώσα πρωτεΐνη (CRP) είναι πρωτεΐνη του αίματος, τα επίπεδα της οποίας αυξάνονται γρήγορα σε απόκριση φλεγμονής. Για τον λόγο αυτό χαρακτηρίζεται ως πρωτεΐνη οξείας φάσης, όρος που χαρακτηρίζει εκείνες τις πρωτεΐνες που η συγκέντρωση τους αυξάνει κατά τουλάχιστον 25% κατά την διάρκεια της φλεγμονής. Ο ρόλος της είναι να συνδέεται με την φωσφοχολίνη, μία πρωτεΐνη που βρίσκεται στην επιφάνεια νεκρών κυττάρων και βακτηρίων. Η σύνδεση αυτή προκαλεί την ενεργοποίηση του συστήματος συμπληρώματος μέσω του συμπλόκου C1q. H CRP συντίθεται από το ήπαρ ως απάντηση σε παράγοντες που απελευθερώνονται από τα μακροφάγα και τα λιποκύτταρα. Είναι μέλος της οικογένειας των πετραξίνων πρωτεϊνών. Δεν έχει σχέση με το C-πεπτίδιο ή την πρωτεΐνη C.
Ρούμπεν Καν

Ο Ρούμπεν Καν (Ruben Kun, γενν. στις 30 Μαρτίου 1942) είναι πολιτικός από το Ναουρού, που υπηρέτησε ως πρόεδρος της χώρας από τις 19 Δεκεμβρίου 1996 ως τις 13 Φεβρουαρίου 1997.
Ντέρογκ Γκιούρα

Ο Ντέρογκ Γκιούρα (Derog Gioura, 1 Σεπτεμβρίου 1932 – 25 Σεπτεμβρίου 2008) ήταν πολιτικός από το Ναουρού και υπηρέτησε ως υπηρεσιακός πρόεδρος του Ναουρού το 2003.
Κένας Αρόι

Ο Κένας Αρόι ("Kenas Aroi", 17 Απριλίου 1942 - 22 Ιανουαρίου 1991) ήταν πολιτικός από το Ναουρού, που υπηρέτησε ως πρόεδρος της χώρας από τις 17 Αυγούστου ως τις 12 Δεκεμβρίου 1989.
HammerFall

Οι HammerFall είναι Σουηδικό power metal συγκρότημα από το Γκέτεμποργκ της Σουηδίας, το οποίο σχηματίστηκε το 1993 από τον κιθαρίστα Oscar Dronjak. Το συγκρότημα θεωρείται ένα από τους ιδρυτές της δεύτερης φάσης της heavy metal. Στην καριέρα τους, έχουν κυκλοφορήσει τα άλμπουμς "Glory to the Brave" (1997), "Legacy of Kings" (1998), "Renegade" (2000), "Crimson Thunder" (2002) "Chapter V: Unbent, Unbowed, Unbroken" (2005), "Threshold" (2006), "No Sacrifice, No Victory" (2009), "Infected" (2011), "(r)Evolution" (2014) και "Built to Last" (2016).
DC Comics

H DC Comics είναι μια εταιρεία κόμικς που ιδρύθηκε το 1934 με την ονομασία National Allied Publications. Είναι μία από τις μεγαλύτερες και πιο επιτυχημένες εταιρίες που δραστηριοποιούνται στην αγορά για τα αμερικανικά κόμικς και τα συναφή μέσα μαζικής ενημέρωσης. Είναι η μονάδα δημοσίευσης της DC Entertainment, μια εταιρεία της Warner Bros Entertainment, η οποία ανήκει στην Time Warner. Η DC Comics παράγει υλικό που διαθέτει ένα μεγάλο αριθμό γνωστών χαρακτήρων, συμπεριλαμβανομένων των Superman, Batman, Wonder Woman, Green Lantern, Flash, Aquaman, Hawkman, Hawkgirl, Green Arrow, Black Canary, και Martian Manhunter, παράλληλα με ομάδες υπερηρώων όπως η Justice League και Teen Titans, καθώς και ανταγωνιστές, όπως οι Lex Luthor, Joker, Darkseid, Riddler, Catwoman, Brainiac, και Penguin.

Τα αρχικά "DC" προήλθαν από τη δημοφιλή σειρά της εταιρείας, "Detective Comics", στην οποία έκανε την πρώτη του εμφάνιση ο Batman. Η DC έχει την έδρα της στο 1700 Broadway, Midtown Manhattan, Νέα Υόρκη. Η DC Comics και η πολύχρονη ανταγωνίστρια της Marvel Comics μοιράζονταν πάνω από το 80% της αμερικανικής αγοράς κόμικ το 2008.
Φρέντερικ Πίτσερ

Ο Φρέντερικ Πίτσερ (Frederick William "Freddie" Pitcher, 5 Φεβρουαρίου 1967) είναι πολιτικός από το Ναουρού και πρόεδρος του Ναουρού με βραχύβια θητεία από τις 10 Νοεμβρίου ως τις 15 Νοεμβρίου 2011.

Το Δεκέμβριο του 2007 ο Πίτσερ διορίστηκε υπουργός Οικονομικών επί προεδρίας του Μάρκους Στίβεν και υπηρέτησε επίσης ως υπουργός Βιομηχανίας, Εμπορίου και Περιβάλλοντος.
Ο Πίτσερ έγινε πρόεδρος του Ναουρού στις 10 Νοεμβρίου 2011, έπειτα από την παραίτηση του προκατόχου του, Μάρκους Στίβεν. Έχασε την προεδρία με την καταψήφιση της κυβέρνησής του έπειτα από πρόταση δυσπιστίας στο Κοινοβούλιο στις 15 Νοεμβρίου 2011 έχοντας μείνει στην εξουσία μόνο για 6 ημέρες.
Νηλ Μπάρτλετ

Ο Νηλ Μπάρτλετ (15 Σεπτεμβρίου 1932 - 5 Αυγούστου 2008) ήταν χημικός ειδικευμένος στο φθόριο και έγινε διάσημος από την παραγωγή των πρώτων χημικών ενώσεων των ευγενών αερίων. Δίδαξε χημεία στο Πανεπιστήμιο του Μπέρκλεϋ της Καλιφόρνια.

Κατηγορία:Αμερικανοί χημικοί
Σπρεντ Νταμπουίντο

Ο Σπρεντ Νταμπουίντο ("Sprent Arumogo Dabwido", 16 Σεπτεμβρίου 1972 – 8 Μαΐου 2019) ήταν πολιτικός από το Ναουρού, ο οποίος υπηρέτησε ως πρόεδρος του Ναουρού. Γιος ενός πρώην βουλευτή, ο Νταμπουίντο εξελέγη βουλευτής αρχικά στην περιφέρεια Μενένγκ στις εκλογές του 2004. Υπηρέτησε ως υπουργός Τηλεπικοινωνιών στην κυβέρνηση του Μάρκους Στίβεν από το 2009, ο Νταμπουίντο έγινε μέλος του σκέλους της αντιπολίτευσης το Νοέμβριο του 2011 έπειτα από την παραίτηση του Στίβεν, και έχοντας περάσει μια πρόταση δυσπιστίας εναντίον του προέδρου Φρέντερικ Πίτσερ, εξελέγη πρόεδρος 4 ημέρες μετά. Ως πρόεδρος ήταν επικεφαλής του υπουργικού συμβουλίου και ήταν και ο ίδιος επικεφαλής σε αρκετά υπουργεία.
ΟΦΚ Τσάμπιονς Λιγκ

Το ΟΦΚ Τσάμπιονς Λιγκ (αγγλικά: "OFC Champions League"), γνωστό και ως "O-League", είναι η αρχαιότερη ποδοσφαιρική διοργάνωση στην Ωκεανία. Διοργανώνεται από την Ποδοσφαιρική Συνομοσπονδία Ωκεανίας (OFC), υπεύθυνη για τις ποδοσφαιρικές διοργανώσεις της Ωκεανίας. 

Πήρε τη σημερινή του μορφή το 2007, καθώς διαδέχτηκε το "Πρωτάθλημα Συλλόγων Ωκεανίας" (Oceania Club Championship). Οι ομάδες από τη Νέα Ζηλανδία έχουν κερδίσει δέκα τίτλους και μόλις ένα τίτλο κατέκτησε μια ομάδα από την Παπούα Νέα Γουινέα η Χεκάρι Γιουνάιτεντ, η οποία αναδείχτηκε πρωταθλήτρια Ωκεανίας την περίοδο 2009-2010, νικώντας την Γουαϊτακέρε Γιουνάιτεντ από τη Νέα Ζηλανδία και έγινε η πρώτη ομάδα του Ειρηνικού που πέτυχε κάτι τέτοιο.
Ξενοφών Γρηγόρης

Ο Ξενοφών Γρηγόρης (Σπανοχώρι Λευκάδας 1902-1988) ήταν Έλληνας γιατρός και πολιτικός της Αριστεράς. Ήταν βουλευτής Λευκάδας έπειτα από τις βουλευτικές εκλογές του 1963 και έπειτα από τις βουλευτικές εκλογές του 1964 με απόφαση του Εκλογοδικείου, τον Ιούλιο του του 1964
Ήταν παντρεμένος με τη Χαρίκλεια και απέκτησαν 3 παιδιά το Γιώργο,την Έμη και την Παναγιώτα.
Αλέν Μιμούν

Ο Αλέν Μιμούν ("Alain Mimoun", 1 Ιανουαρίου 1921 - 27 Ιουνίου 2013) ήταν Γάλλος δρομέας και Ολυμπιονίκης του μαραθώνιου.
Κώστας Λιδωρίκης

Ο Κώστας Λιδωρίκης (Ναύπακτος, 1916 - Αθήνα, 28 Ιουνίου 2012) ήταν Έλληνας πολιτικός. Υπηρέτησε ως βουλευτής Φωκίδας με την ΕΡΕ και ως γενικός γραμματέας του υπουργείου Γεωργίας.
Διακήρυξη της Κέρκυρας

thumb|right|200px|Η πρώτη σελίδα της Διακήρυξης της Κέρκυρας
Ο όρος Διακήρυξη της Κέρκυρας αναφέρεται στη συμφωνία που συνυπογράφηκε στην Κέρκυρα στις 20 Ιουλίου του 1917, προς το τέλος του Α΄ Παγκόσμιου Πολέμου, από την εξόριστη Κυβέρνηση του Βασιλείου της Σερβίας και τη Γιουγκοσλαβική Επιτροπή εξόριστων πολιτικών ως εκπρόσωπο των Σλοβένων, Κροατών και Σέρβων που ζούσαν στην Αυστροουγγαρία. Η συμφωνία διακήρυσσε τη θέληση των Σέρβων, Σλοβένων και Κροατών να ζήσουν σ' ένα ενιαίο ανεξάρτητο κράτος με βάση την αρχή της αυτοδιάθεσης των λαών. Η Διακήρυξη της Κέρκυρας θεωρείται ιδρυτική διακήρυξη της Γιουγκοσλαβίας, καθώς οδήγησε τη 1 Δεκεμβρίου 1918 στην ίδρυση του Βασιλείου των Σέρβων, Κροατών και Σλοβένων, το οποίο μετονομάστηκε το 1929 σε Βασίλειο της Γιουγκοσλαβίας.
Μάχη του Καπορέττο

Στα τέλη Οκτωβρίου - αρχές Νοεμβρίου του 1917, κατά τη διάρκεια του Α' Παγκοσμίου Πολέμου, διεξήχθη ανάμεσα στον Βασιλικό Στρατό της Ιταλίας και στους στρατούς της Αυστροουγγαρίας και της Γερμανίας η Μάχη του Καπορέττο ή Δωδέκατη Μάχη του Ιζόντσο (Ιταλ: "La battaglia di Caporetto" ή "dodicesima battaglia dell'Isonzo") που έληξε με πανωλεθρία του ιταλικού στρατού o οποίος που αναγκάστηκε να υποχωρήσει μέχρι τον ποταμό Πιάβε. 

Η μάχη έλαβε χώρα κοντά στο χωριό Καπορέττο και κατά τη διάρκειά της, οι νεκροί και οι τραυματίες του ιταλικού στρατού ξεπέρασαν τις 30.000 ενώ οι απώλειες της αντίπαλης πλευράς έφτασαν τις 50.000.

Μετά την ήττα στο Καπορέττο ο αρχηγός του ιταλικού γενικού επιτελείου, στρατηγός Λουίτζι Καντόρνα (Luigi Cadorna) αντικαταστάθηκε από τον στρατηγό Αρμάντο Ντίαζ (Armando Diaz). Οι ιταλικές δυνάμεις κατάφεραν να ανασυγκροτηθούν αρκετά γρήγορα και να σταματήσουν τα αυστροουγγρικά και γερμανικά στρατεύματα στην Πρώτη Μάχη του Πιάβε.

Μέχρι και σήμερα στην ιταλική γλώσσα ο όρος Καπορέττο είναι συνώνυμο της συντριπτικής ήττας.
Μουσταφά Ουλντ Σαλέκ

Ο Συνταγματάρχης Μουσταφά Ουλντ Σαλέκ (Mustafa Ould Salek, 1936-2012) ήταν Μαυριτανός στρατιωτικός, πρόεδρος της Μαυριτανίας από το 1978 ως το 1979.
Ζοζέφ-Σιμόν Γκαλιενί

Ο Ζοζέφ-Σιμόν Γκαλιενί (Joseph Simon Gallieni, 24 Απριλίου 1849-27 Μαΐου 1916) ήταν Γάλλος στρατιωτικός, υπουργός Άμυνας από το 1915 ως το 1916 και περισσότερο γνωστός ως στρατιωτικός διοικητής και κυβερνήτης στις γαλλικές αποικίες. Ολοκλήρωσε την καριέρα του στη διάρκεια του Πρώτου Παγκοσμίου Πολέμου. Του απονεμήθηκε ο βαθμός του Στρατάρχη της Γαλλίας μετά θάνατον το 1921. Ιστορικοί όπως οι Ζορζ Μπλοντ, Μπέιζιλ Λίντελλ Χαρτ και Ανρί Ισελέν αναγνωρίζουν ότι ο Γκαλιενί ήταν ο ιθύνων νους της γαλλικής νίκης στην Πρώτη Μάχη του Μάρνη το 1914. Ωστόσο, στη Μαδαγασκάρη ο Γκαλιενί απέκτησε κακή φήμη ως στρατιωτικός ηγέτης της Γαλλίας που παράνομα έστειλε στην εξορία τη βασίλισσα Ραναβαλόνα Γ' και κατάργησε τη μοναρχία στο νησί έπειτα από 350 χρόνια.
Προυντέντιος Μαράν

Ο Προυντέντιος Μαράν (Prudentius Maran, Σεζάν, Μαρν, 14 Οκτωβρίου 1683- Παρίσι, 2 Απριλίου 1762) ήταν Γάλλος Βενεδικτίνος λόγιος της συναγωγής των Μαυριστών και ήταν γνωστός ως πατρολόγος.
Ανακωχή των Χριστουγέννων

Η Ανακωχή των Χριστουγέννων ήταν μια σειρά από εκτεταμένες ανεπίσημες εκεχειρίες που έλαβαν χώρα στο Δυτικό Μέτωπο στις γιορτές των Χριστουγέννων του 1914 κατά τη διάρκεια του Α' Παγκοσμίου Πολέμου. Κατά τη διάρκεια της βδομάδας πριν από τα Χριστούγεννα, Γερμανοί και Βρετανοί στρατιώτες άρχισαν να ανταλλάσσουν γιορτινές ευχές και τραγούδια ανάμεσα στα χαρακώματά τους. Σε μερικές περιπτώσεις η ένταση ελαττώθηκε σε βαθμό που οι στρατιώτες περπατούσαν απέναντι για να κουβεντιάσουν με τους αντιπάλους τους και να τους δώσουν δώρα. Την παραμονή και ανήμερα των Χριστουγέννων πολλοί στρατιώτες και από τις δυο πλευρές — καθώς και, σε μικρότερο βαθμό, Γαλλικές μονάδες — επιχείρησαν με δική τους πρωτοβουλία στην ουδέτερη ζώνη κάνοντας παρέα μεταξύ τους και ανταλλάσσοντας τρόφιμα και ενθύμια. Παράλληλα έγιναν κοινές κηδείες, ενώ σε πολλές από τις συναντήσεις οι αντίπαλοι στρατιώτες τραγούδησαν μαζί τα κάλαντα ή έπαιξαν μεταξύ τους ποδόσφαιρο.

Η ανακωχή θεωρείται μια συμβολική στιγμή ανθρωπισμού και ειρήνης μέσα σε μια από τις πιο βίαιες περιόδους της σύγχρονης ιστορίας. Δεν έλαβε χώρα παντού· σε κάποιες περιοχές του μετώπου οι μάχες συνεχίστηκαν όλη την ημέρα, ενώ σε άλλες απλώς οι δυο πλευρές συνεννοήθηκαν για την αποκομιδή των νεκρών. Την επόμενη χρονιά τα Χριστούγεννα μερικές μονάδες οργάνωσαν ξανά εκεχειρία με τους αντιπάλους, αλλά αυτό το φαινόμενο δεν ήταν τόσο εκτεταμένο όσο το 1914. Αυτό οφείλονταν μερικώς στις αυστηρές εντολές από τους ανωτέρους και των δύο πλευρών που απαγόρευαν αυτόν τον συγχρωτισμό. Το 1916, μετά από τις χωρίς προηγούμενο αιματηρές μάχες του Σομμ και του Βερντέν και την εκτεταμένη χρήση χημικών όπλων, όλο και περισσότερο οι στρατιώτες και των δύο πλευρών θεωρούσαν τους αντιπάλους τους ως υπάνθρωπους και έτσι δεν έγιναν απόπειρες για άλλες τέτοιες εκεχειρίες.

Κατά τα πρώτα χρόνια του στατικού πολέμου των χαρακωμάτων οι εκεχειρίες δεν περιορίζονταν στην περίοδο των Χριστουγέννων, αντανακλώντας την αναπτυσσόμενη διάθεση να κοιτάζει κάθε πλευρά τη δουλειά της (live and let live). Έτσι αντίπαλες μονάδες πεζικού που βρίσκονταν κοντά η μια στην άλλη απέφευγαν υπερβολικά βίαιες συμπεριφορές, συγχρωτίζονταν μεταξύ τους, συζητώντας ή ανταλλάσσοντας τσιγάρα. Σε μερικούς τομείς συμφωνήθηκαν περιστασιακά εκεχειρίες για να μπορέσουν οι στρατιώτες να μεταβούν ανάμεσα στις δυο γραμμές και να συλλέξουν τους τραυματίες και νεκρούς, ενώ σε άλλους υπήρχε σιωπηρή συμφωνία να μην ανταλλάσσονται πυροβολισμοί όταν οι άνδρες ξεκουράζονταν, ασκούνταν, ή δούλευαν, πλήρως ορατοί στον εχθρό. Οι εκεχειρίες των Χριστουγέννων είναι αξιοσημείωτες λόγω του μεγάλου αριθμού των ανδρών που συμμετείχαν και του βαθμού της συμμετοχής — ακόμα και στους πιο ειρηνικούς τομείς ήταν ασυνήθιστο να δει κανείς δεκάδες αντιπάλους να βρίσκονται μαζί στο φως της ημέρας.
Μάχη του Τσινγκτάο

Η Μάχη του Τσινγκτάο ήταν η επίθεση ιαπωνικών και βρετανικών στρατευμάτων στο γερμανικό λιμάνι του Τσινγκτάο (Κινγκτάο) στην Κίνα. Διήρκεσε από τις 31 Οκτωβρίου μέχρι τις 7 Νοεμβρίου 1914 με τη συμμετοχή της Ιαπωνίας και του Ηνωμένου Βασιλείου έναντι της Γερμανίας. Ήταν η πρώτη σύγκρουση ιαπωνικών και γερμανικών στρατευμάτων και η πρώτη αγγλο-ιαπωνική επιχείρηση κατά τη διάρκεια του Α΄ Παγκοσμίου Πολέμου.
Γκαβρίλο Πρίντσιπ

Ο Γκαβρίλο Πρίντσιπ ("Гаврило Принцип", 25 Ιουλίου 1894 - 28 Απριλίου 1918) ήταν Σερβοβόσνιος που δολοφόνησε τον Αρχιδούκα Φραγκίσκο Φερδινάνδο της Αυστρίας και τη γυναίκα του, Σοφία, Δούκισσα του Χόχενμπεργκ, στο Σεράγεβο στις 28 Ιουνίου 1914. Ο Πρίντσιπ και οι συνεργοί του συνελήφθησαν και ενέπλεξαν κάποια από τα μέλη του Σερβικού στρατού, οδηγώντας την Αυστροουγγαρία να εκδώσει ένα επίσημο διπλωματικό ανακοινωθέν προς τη Σερβία γνωστό και ως το Τελεσίγραφο του Ιουλίου. Αυτό χρησιμοποιήθηκε ως η δικαιολογία για την κήρυξη του Α' Παγκοσμίου Πολέμου. Ο Πρίντσιπ ήταν ένας Γιουγκοσλάβος εθνικιστής σχετιζόμενος με το κίνημα Νέα Βοσνία (Μλάντα Μπόσνα) που κυρίως αποτελούνταν από Σέρβους, αλλά επίσης από Μουσουλμάνους Σλάβους και Κροάτες. Κατά τη διάρκεια της δίκης του δήλωσε: "Είμαι Γιουγκοσλάβος εθνικιστής που επιδιώκω την ενοποίηση όλων των Γιουγκοσλάβων και μου είναι αδιάφορη η μορφή του κράτους που θα δημιουργηθεί, αλλά θα πρέπει να είναι ανεξάρτητο από την Αυστρία."
Apple III

Ο Apple III ήταν ο τρίτος προσωπικός υπολογιστής 8-bit, της Apple ο οποίος παρουσιάστηκε τον Μάιο του 1980. Συμπλήρωσε τον Apple II, ως περισσότερο επαγγελματική εκδοχή του, αλλά αποτέλεσε εμπορική αποτυχία. Ο βασικός λόγος ήταν η πολύ υψηλή τιμή πώλησης και η έλλειψη καινοτομίας σε όλα τα επίπεδα σχεδίασης του. Ήταν μερικώς συμβατός με τον Apple II. Η αρχική τιμή πώλησης στις ΗΠΑ ήταν από 4.340 δολάρια. Η παραγωγή του σταμάτησε τον Απρίλιο του 1984 έχοντας πουλήσει περίπου 70.000 κομμάτια.. Τον διαδέχθηκε ο Apple Lisa και ο Apple IIe.
South of Heaven

South of Heaven είναι ο τίτλος του τέταρτου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Ιούλιο του 1988 μέσω της δισκογραφικής εταιρείας "Def Jam".
Βασίλειο του Μαυροβουνίου

Το Βασίλειο του Μαυροβουνίου (Σερβικά: Краљевина Црна Гора, "Kraljevina Crna Gora"), ήταν μοναρχία της Νοτιοανατολικής Ευρώπης στη διάρκεια της περιόδου ταραχών στην Βαλκανική Χερσόνησο που οδήγησαν και συνεχίστηκαν στη διάρκεια του Α΄ Παγκοσμίου Πολέμου. Από νομικής άποψης επρόκειτο για συνταγματική μοναρχία, όμως στην πραγματικότητα επρόκειτο για απόλυτη. Στις 28 Νοεμβρίου 1918, το Μαυροβούνιο ενώθηκε με το Βασίλειο της Σερβίας, ενώ τρεις ημέρες αργότερα, την 1η Δεκεμβρίου 1918, ενσωματώθηκε στο Βασίλειο των Σέρβων, Κροατών και Σλοβένων.
Hidden Treasures

Το Hidden Treasures είναι ΕΡ του αμερικάνικου thrash metal συγκροτήματος Megadeth, το οποίο κυκλοφόρησε τον Ιούλιο του 1995 από την "Capitol Records".
Η συγκεκριμένη κυκλοφορία περιλαμβάνει μέχρι τότε ακυκλοφόρητα τραγούδια τα οποία δεν είχαν συμπεριληφθεί στους δίσκους των Megadeth. Το ""Hidden Treasures" έχει σταματήσει να εκδίδεται στις Ηνωμένες Πολιτείες, αλλά επανεκδόθηκε το 2006 στην Ιαπωνία.
Το "No More Mr. Nice Guy" ηχογραφήθηκε για το σάουντρακ της ταινίας "Shocker", το "Breakpoint" για το "Super Mario Bros.", το "Go to Hell" για το "Bill & Ted's Bogus Journey", το "Angry Again" για το "Last Action Hero", το "Diadems" για το "Tales From the Crypt Presents Demon Knight", το "99 Ways to Die" για το "The Beavis And Butthead Experience" και η εκτέλεση του "Paranoid" των Black Sabbath για το άλμπουμ προς τιμή του συγκροτήματος με τίτλο "Nativity in Black".
Η διασκευή του "Paranoid"" προτάθηκε για "Grammy" τον Ιανουάριο του 1996.
Γκρέιτ Ινάγκουα

Το Γκρέιτ Ινάγκουα (Αγγλικά: "Inagua") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Με έκταση 1.544 τ.χλμ. είναι το δεύτερο μεγαλύτερο νησί των Μπαχαμών, μετά το Βόρειο Άντρος και έχει πληθυσμό 969 κατοίκους (2000). Κύριος οικισμός του νησιού είναι η Μάθιου Τάουν.
Γκραντ Μπαχάμα

Το Γκραντ Μπαχάμα (Αγγλικά: "Grand Bahama") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Με έκταση 1.373 τ.χλμ. είναι το τέταρτο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα και το Νότιο Άντρος και έχει πληθυσμό 51.756 κατοίκους (2010). Κύριος οικισμός του νησιού είναι το Φρίπορτ.
Πασχάλης Χήνος

Ο Πασχάλης Χήνος είναι ένας ήρωας κινουμένων σχεδίων της Ντίσνεϋ. Αποτελεί τον βοηθό της Γιαγιάς Ντακ στο αγρόκτημά της. Ο Ντον Ρόσα στο γενεαλογικό δέντρο μας δείχνει πως συγγενεύει με την Γιαγιά Ντακ, καθώς είναι γιος της ανιψιάς της Φάννυ Κουτ. Ο Πασχάλης θεωρείται τεμπέλης που ενδιαφέρεται κυρίως για το φαγητό και τον ύπνο.
Λουδ

Ο Λουδ, ήταν πρόσωπο της Παλαιάς Διαθήκης μικρότερος γιος του Σημ γενάρχη των Σημιτικών φυλών. Ήταν εγγονός του Νώε, αδελφός του Ελάμ, του Ασσούρ, του Αρφαξάδ και του Αράμ. Ο Λουδ θεωρήθηκε πρόγονος όλων των αρχαίων λαών της Μικράς Ασίας ιδιαίτερα των Λυδών και των προγόνων τους Λουβίων ή πρωτο – Χετταίων. Σχετίζεται με τον Λυδό τον πρόγονο των Λυδών που αναφέρεται από τον Έλληνα ιστορικό Ηρόδοτο. Σύμφωνα με το βιβλίο των Ιωβηλαίων όταν μοιράστηκε ο κόσμος ανάμεσα στους απογόνους του Νώε ο Λουδ πήρε την περιοχή από τα βουνά της Ασσυρίας ως τη μεγάλη θάλασσα. Η Αιθιοπιακή μετάφραση του βιβλίου των Ιωβηλαίων έλεγε ότι έφθανε μέχρι την θάλασσα στην οποία βρίσκονταν τα νησιά του Ιάφεθ δηλαδή το Αιγαίο. Οι Ασσύριοι τους έλεγαν Λουβδού.
Χαμ

Ο Χαμ, ήταν πρόσωπο της Παλαιάς Διαθήκης γενάρχης των Χαμιτών των κατοίκων της Αφρικής και των Χαναανιτών, γιος του βιβλικού Νώε και πατέρας των Χους, Μεστράιμ, Φούδ και Χαναάν αδελφός του Σημ και του Ιάφεθ. Το όνομα του Χαμ προέρχεται από μια Εβραϊκή λέξη που σχετίζεται με το μαύρο και το θερμό σύμφωνα με την Βίβλο (Γένεσις 5,32). Ο πατέρας του τον απέκτησε μαζί με τους αδελφούς του όταν ήταν 500 ετών, ο κατακλυσμός έγινε 100 χρόνια αργότερα. Μετά τον κατακλυσμό ο πατέρας του Νώε έγινε γεωργός, καλλιεργώντας έναν αμπελώνα, μέθυσε πίνοντας σταφύλια και ξεγυμνώθηκε. Ο ίδιος ο Χαμ γέλαγε με την γύμνια του πατέρα του ενώ οι δύο αδελφοί του Σημ και Ιάφεθ έτρεξαν να τον ντύσουν. Όταν συνήλθε ο Νώε κατάλαβε τι είχε συμβεί και τότε ευλόγησε τους δύο γιούς του Σημ και Ιάφεθ ενώ τον Χαμ για τιμωρία τον καταράστηκε να είναι δούλος των άλλων δύο αδελφών του (Γένεσις 9,20 - 29). Ο Χαμ σύμφωνα με την Βίβλο (Γένεσις 10,6 - 20) απέκτησε τέσσερις γιούς: τους Χους, Μεσραίν, Φουδ και Χαναάν. Mεγαλύτερος γιος του Χους ήταν ο Νεβρώδ ο πρώτος ισχυρός βασιλιάς της ανθρωπότητας και ο ιδρυτής της Βαβυλώνας. Απόγονοι του Χαμ είναι οι Αφρικάνοι, οι Χαναανίτες, οι Νεφθαλείμ, οι Φιλισταίοι, οι Αιγύπτιοι και οι Χετταίοι. Σύμφωνα με το Βιβλίο των Ιωβηλαίων ο Χαμ γεννήθηκε δύο χρόνια μετά τον μεγαλύτερο αδελφό του Σημ και τρία χρόνια πριν τον μικρότερο αδελφό του Ιάφεθ.
Ερρίκος Μαρτέλος Γερμανός

thumb|right|250px|Παγκόσμιος χάρτης από τον Henricus Martellus Germanus
Ο Ερρίκος Μαρτέλος Γερμανός (εκλατινισμένο όνομα: Henricus Martellus Germanus, κατά κόσμον Χάινριχ Χάμερ (Heinrich Hammer) ήταν Γερμανός χαρτογράφος που έζησε και εργάστηκε στη Φλωρεντία από το 1480 ως το 1496.

Την περίοδο γύρω στο 1489 με 1490, κατασκεύασε έναν παγκόσμιο χάρτη, που ήταν αξιοσημείωτα παρόμοιος με την υδρόγειο σφαίρα που είχε φτιάξει αργότερα ο Μάρτιν Μπεχάιμ το 1492, την "Erdapfel". Σε αμφότερους διακρίνονται έντονες επιρροές από τον Πτολεμαίο και πιθανότατα και οι δυο προέρχονται από τους χάρτες που φτιάχτηκαν περί το 1485 στη Λισαβόνα από το Βαρθολομαίο Κολόμβο.

Ένα από τα χειρόγραφά του με τους παγκόσμιους χάρτες, που έχει διαστάσεις 201 x 122 εκ. και ανακαλύφθηκαν ξανά το 1960, δωρίστηκε στη Βιβλιοθήκη σπανίων βιβλίων και χειρογράφων Μπέινεκε

Ένα παρόμοιο χειρόγραφο με παγκόσμιο χάρτη βρίσκεται στη Βρετανική Βιβλιοθήκη.

Ο Μαρτέλος επίσης παρήγαγε το 1484 ένα βιβλίο με που περιείχε χάρτες νησιών ("Insularium Illustratum").
Έντουαρντ Σνόουντεν

O Έντουαρντ Τζόζεφ Σνόουντεν (αγγλικά: "Edward Joseph Snowden", 21 Ιουνίου 1983) είναι Αμερικανός τεχνικός (διαχειριστής συστημάτων) που εργαζόταν, βάσει συμβολαίου, για την NSA και την CIA. Το 2013, ο Σνόουντεν διοχέτευσε στον τύπο απόρρητες πληροφορίες από την NSA σχετικά με τα πρoγράμματα μαζικής παρακολούθησης που εφαρμόζουν οι Αμερικανικές και Βρετανικές κυβερνήσεις. Οι πληροφορίες αποκαλύπτουν τα προγράμματα παρακολούθησης που τρέχει η NSA με τη συνεργασία εταιριών τηλεπικοινωνιών και Ευρωπαϊκών κυβερνήσεων.
left|thumb|254x254px|Ο Σνόουντεν μιλάει για τις διαρροές της NSA στο Χόνγκ Κόνγκ.
Στις 20 Μαΐου 2013, ο Σνόουντεν πέταξε στο Χονγκ Κονγκ αφού εγκατέλειψε την εργασία του σε μια εγκατάσταση της NSA στη Χαβάη και στις αρχές του Ιουνίου αποκάλυψε χιλιάδες διαβαθμισμένα έγγραφα της NSA στους δημοσιογράφους Γκλεν Γκρίνγουολντ, Λάουρα Πόιτρας και Ίγουεν ΜακΆσκιλ. Ο Σνόουντεν ήρθε στη δημοσιότητα μετά από τις ιστορίες που βασίζονται στο υλικό που έδωσε εμφανίστηκαν στις εφημερίδες, The Guardian και The Washington Post. Περαιτέρω αποκαλύψεις έγιναν από άλλες εφημερίδες, συμπεριλαμβανομένης της Der Spiegel και της The New York Times.

Στις 21 Ιούνη του 2013, το Υπουργείο Δικαιοσύνης των ΗΠΑ αποσφράγισε τις κατηγορίες εναντίον του Σνόουντεν, δύο κατηγορίες για παραβίαση του νόμου κατασκοπείας και της κλοπής κρατικών περιουσιακών στοιχείων. Στις 23 Ιουνίου, πέταξε στη Μόσχα, όπου σύμφωνα με πληροφορίες παρέμεινε για περισσότερο από ένα μήνα. Αργότερα εκείνο το καλοκαίρι, οι ρωσικές αρχές του χορηγούν προσωρινό πολιτικό άσυλο ενός έτους, το οποίο στη συνέχεια παρατάθηκε έως τρία χρόνια. Από το 2015, εξακολουθεί να ζει σε άγνωστη τοποθεσία στη Ρωσία, ενώ αναζητά άσυλο και αλλού.

Ένα αντικείμενο διαφωνίας, ο Σνόουντεν έχει ποικιλοτρόπως ονομαστεί ήρωας, πληροφοριοδότης, ένας διαφωνών, πατριώτης, και προδότης. Οι αποκαλύψεις του τροφοδότησαν συζητήσεις για μαζική παρακολούθηση, τη κυβερνητική μυστικότητα και την ισορροπία μεταξύ της εθνικής ασφάλειας και της προστασίας της ιδιωτικής ζωής.

Ο Έντουαρντ Σνόουντεν έλαβε άδεια μόνιμης διαμονής στη Ρωσία, όπως δήλωσε ο δικηγόρος του, Ανατόλι Κουτσερένα στις 22/10/2020
Sabbath Bloody Sabbath

Sabbath Bloody Sabbath είναι ο τίτλος του πέμπτου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε το Δεκέμβριο του 1973 μέσω της δισκογραφικής εταιρείας "Vertigo".
Αμπντελμαλέκ Σελάλ

Ο Αμπντελμαλέκ Σελάλ (γενν. 1 Αυγούστου 1948, ) είναι Αλγερινός πολιτικός, ο οποίος υπηρέτησε ως πρωθυπουργός του αραβικού κράτους από τις 3 Σεπτεμβρίου 2012 ως τις 13 Μαρτίου 2014.
Πλάμεν Ορεσάρσκι

Ο Πλάμεν Ορεσάρσκι (Plamen Vasilev Oresharski, βουλγαρικά: Пламен Василев Орешарски γενν. στην Ντούπνιτσα στις 21 Φεβρουαρίου 1960) είναι Βούλγαρος πολιτικός, Πρωθυπουργός της Βουλγαρίας από τις 29 Μαΐου 2013 ως τις 6 Αυγούστου 2014. Υπηρέτησε επίσης ως υπουργός Οικονομικών από το 2005 ως το 2009 στην κυβέρνηση του τριπλού συνασπισμού με πρωθυπουργό το Σεργκέι Στάνισεφ. Παραιτήθηκε από πρωθυπουργός τον Ιούλιο του 2014.
Qolobaa Calankeed

Qolobaa Calankeed είναι ο εθνικός ύμνος της Ομοσπονδιακής Δημοκρατίας της Σομαλίας. Καθιερώθηκε τον Αύγουστο του 2012, έπειτα από την έγκριση του νέου, προσωρινού Συντάγματος΄. Ο προηγούμενος εθνικός ύμνος ήταν ο Σομαλία, ξύπνα. Η μουσική και οι στίχοι του ύμνου γράφτηκαν το 1959 από τον Αμπντουλάχι Κουάρσε (Abdullahi Qarshe).
Πριγκιπάτο της Ζέτας

Το Πριγκιπάτο της Ζέτας (έως τα τέλη του 10ου αιώνα επίσης γνωστό ως Ντούκλια ή Διόκλεια) είναι η ονομασία μεσαιωνικού κράτους, το οποίο αναφέρεται σε ιστορικές πηγές για πρώτη φορά τον 11ο αιώνα, και έως την κατάληψή του από τους Οθωμανούς τον 15ο αιώνα εξακολουθούσε κανονικά να υφίσταται. Έλαβε την ονομασία του από τον ποταμό Ζέτα που το διέσχιζε.
Έντι Ράμα

Ο Έντι Ράμα (), είναι πρωθυπουργός της Αλβανίας και ο ηγέτης του Σοσιαλιστικού Κόμματος της Αλβανίας, το μεγαλύτερο κόμμα της αντιπολίτευσης από το 2005. Ήταν Υπουργός Πολιτισμού, Νεολαίας και Αθλημάτων στην κυβέρνηση του Φάτος Νάνο από το 1998 μέχρι το 2000 και Δήμαρχος Τιράνων (αναγνωρισμένος διεθνώς για τη δουλειά του σχετικά με την αναμόρφωση της εικόνας της πρωτεύουσας της Αλβανίας) από το 2000 έως το 2011. Ο Ράμα ηγούταν ενός συνασπισμού συνολικά 37 αριστερών κομμάτων με την ονομασία «Συμμαχία για την Ευρωπαϊκή Αλβανία», με σύνθημα «Αναγέννηση» (Rilindjë), που κέρδισε τις εκλογές στην Αλβανία το 2013, νικώντας το συντηρητικό μπλόκο του Σαλί Μπερίσα στις 23 Ιουνίου 2013. Ανέλαβε καθήκοντα στις 9 Σεπτεμβρίου 2013.
Ονομάκριτος

Ο Ονομάκριτος (περ. 530 π.Χ. - περ. 480 π.Χ.) ήταν Αθηναίος ποιητής και χρησμολόγος, ο οποίος έζησε τον 6ο αιώνα π.Χ. στην αυλή του Πεισίστρατου και των γιων του. Πολλοί τον θεωρούν ως τον άνθρωπο που έγραψε τα "Ορφικά". Έπειτα από εντολή του Πεισίστρατου συνέλεξε και εξέδωσε τα έπη του Ομήρου. Επίσης, ο Ονομάκριτος επιμελήθηκε τη συλλογή των χρησμών του Μουσαίου όταν κυβερνούσε ο Ίππαρχος.

Σύμφωνα με τον Ηρόδοτο, ο Ονομάκριτος κατηγορήθηκε ότι είχε συμπεριλάβει και δικούς του χρησμούς στους ήδη υπάρχοντες του Μουσαίου. Για το λόγο εκείνο εκτοπίστηκε. Ζήτησε άσυλο στην Περσία και ήταν εκείνος που παρότρυνε τον Ξέρξη με ψεύτικους χρησμούς να εκστρατεύσει εναντίον της Ελλάδας. Τελικά συμφιλιώθηκε με τον Πεισίστρατο και τους γιους του.

Σύμφωνα με το γεωγράφο Παυσανία ο Ονομάκριτος πλαστογράφησε πολλά ποιήματα με το όνομα του Μουσαίου (). Ερμηνεύοντας την παρουσία του Τιτάνα Άνυτου στη Λυκόσουρα, αναφέρει ότι "Από τον Όμηρο το όνομα των Τιτάνων προέρχεται από τον Ονομάκριτο, ο οποίος στα όργια που συνέταξε για το Διόνυσο κατέστησε τους Τιτάνες συγγραφείς των δεινών του θεού".(Παυσανίας 8.37.5). Για το λόγο αυτό, ο Ονομάκριτος συνετέλεσε στην επινόηση μιας σημαντικής σκοπιάς της Μυθολογίας αναφορικά με τους Τιτάνες.
Μπιρκιρκάρα ΦΚ

Η Μπιρκιρκάρα ΦΚ (μαλτεζικά: Birkirkara FC) είναι ποδοσφαιρική ομάδα με έδρα την πόλη της Μπιρκιρκάρα, την μεγαλύτερη πόλη στο νησί της Μάλτας. Ο σύλλογος ιδρύθηκε το 1950, μετά τη συγχώνευση της Μπιρκιρκάρα Γιουνάιτεντ με την Μπιρκιρκάρα Σέλτικ. Η Μπιρκιρκάρα έχει κερδίσει 4 πρωταθλήματα Μάλτας, 5 κύπελλα και 7 σούπερ καπ.

Η Μπιρκιρκάρα είναι ένα από τα ιδρυτικά μέλη της Ομοσπονδίας Ευρωπαϊκών Συλλόγων (ECA).
Μούρθια

Η Μούρθια (ισπανικά: "Murcia") είναι η πρωτεύουσα και μεγαλύτερη πόλη της περιοχής της Μούρθια, στην νοτιοανατολική Ισπανία. Η πόλη το 2010 είχε 442.573 κατοίκους (περίπου το ένα τρίτο της αυτόνομης κοινότητας) και ήταν η 7η μεγαλύτερη της χώρας. Η μητροπολιτική περιοχή της Μούρθια το 2010 είχε 689.591 κατοίκους. Η πόλη είναι κτισμένη στις όχθες του ποταμού Σεγούρα σε υψόμετρο 43 και είναι γνωστή για το ήπιο κλίμα με τα ζεστά καλοκαίρια, τους ήπιους χειμώνες και τη σχετικά χαμηλή βροχόπτωση.

Η Μούρθια ιδρύθηκε από τον εμίρη της Κόρδοβας Αμπντ αλ-Ραχμάν Β΄ το 826 μ.Χ. με το όνομα Μούρσιγια (مرسية) και είναι κυρίως μια πόλη παροχής υπηρεσιών και πανεπιστημιούπολη. Ανάμεσα στα κύρια αξιοθέατα της πόλης συγκαταλέγεται ο καθεδρικός της Μούρθια και ένας αριθμός μπαρόκ κτιρίων, η τοπική κουζίνα, γλυπτά των λιτανειών της Μεγάλης Εβδομάδας από το διάσημο γηγενή γλύπτη Φρανθίσκο Σαλθίγιο και η Φιέστα ντε Πριμαβέρα (γιορτή της άνοιξης).
Θάλασσα Ανταμάν

thumb | right | H Θάλασσα Ανταμάν, νοτιοανατολικά του Κόλπου της Βεγγάλης
thumb | right | Με χρώμα μπλε απεικονίζεται η θαλάσσια περιοχή που καταλαμβάνει η Θάλασσα Ανταμάν 
Η Θάλασσα Ανταμάν (αγγλικά Andaman Sea) είναι θάλασσα νοτιοανατολικά του κόλπου της Βεγγάλης, νότια της Μιανμάρ (πρώην Βιρμανία), δυτικά της Ταϊλάνδης και ανατολικά των νησιών Ανταμάν που ανήκουν στην Ινδία. Η θάλασσα αυτή αποτελεί τμήμα του Ινδικού Ωκεανού.

Η Θάλασσα Ανταμάν παραδοσιακά αποτελεί τόπο αλιείας και μεταφοράς αγαθών ανάμεσα στις παράκτιες χώρες που βρέχονται από τα νερά της και οι κοραλλιογενείς ύφαλοι και τα νησιά της είναι δημοφιλείς τουριστικοί προορισμοί. Η αλιεία και οι τουριστικές υποδομές της περιοχής υπέστησαν σοβαρό πλήγμα από το μεγάλο σεισμό του Ινδικού Ωκεανού το Δεκέμβριο του 2004 και το τσουνάμι που επακολούθησε της μεγάλης σεισμικής δόνησης.
Λευτέρης Αυγενάκης

Ο Λευτέρης Αυγενάκης είναι Έλληνας πολιτικός και μηχανικός τοπογραφίας.
Σιαλεαταόνγκο Τουιβακάνο

Ο Σιαλεαταόνγκο Τουιβακάνο ("Sialeʻataonga Tuʻivakanō", τίτλος Λόρδος Τουιβακάνο, γενν. 15 Ιανουαρίου 1952) ήταν ο Πρωθυπουργός των Τόνγκα από τις 22 Δεκεμβρίου 2010 ως τις 29 Δεκεμβρίου 2014.
Δημήτριος Στάγκας

Ο Δημήτριος Στάγκας ή Στασινόπουλος ή καπετάν Μίζας ήταν Μακεδονομάχος, οπλαρχηγός από την Κλεισούρα Καστοριάς.
Παντελής Κανδύλας

Ο Παντελής Κανδύλας ή καπετάν Κόκκινος ήταν Μακεδονομάχος, οπλαρχηγός από το Βογατσικό Καστοριάς.
Βαγγέλης Πετσάλης

Ο Βαγγέλης Πετσάλης είναι Έλληνας συνθέτης. 

Γεννήθηκε στην Κέρκυρα το 1965. Είναι μέλος της Ένωσης Ελλήνων Μουσουργών από το 1997, με μουσικές σπουδές στην ιδιαίτερη πατρίδα του (Φιλαρμονική Εταιρεία Κερκύρας: πιάνο και θεωρητικά με τη Μ.Σ. Στούπη) και την Αθήνα (Ωδείο Φίλιππος Νάκας, ανώτερα θεωρητικά και σύνθεση με τον Ι. Παπαδάτο). Είναι επίσης ιατρός, πτυχιούχος Παν/μίου Ιωαννίνων. 

Έχει συνθέσει έργα συμφωνικής και χορωδιακής μουσικής, μουσικής δωματίου, θεατρικής μουσικής και έργα για πιάνο. Έχει συνεργαστεί με γνωστές συμφωνικές ορχήστρες, όπως της ΕΡΤ, την Καμεράτα, τη Συμφωνική Ορχήστρα Βουλγαρίας, με μαέστρους και σολίστ διεθνούς φήμης κ.ά. 

Στα γνωστότερα έργα του περιλαμβάνονται: «Συμφωνία Νο 1», «Adagio and Fuga for strings», που είναι δισκογραφημένα από τη Συμφωνική Ορχήστρα της Βουλγαρίας με μαέστρο τον Άλκη Παναγιωτόπουλο, «Κοντσερτίνο για βιολί και πιάνο», «9 Πρελούντια για πιάνο» (έργα επίσης δισκογραφημένα) κ.λπ. Τα έργα του έχουν παιχτεί στην Ελλάδα και στο εξωτερικό.
Γιώργος Κοντογιάννης

Ο Γιώργος Κοντογιάννης (Βαρθολομιό, 15 Νοεμβρίου 1962) είναι Έλληνας δημοσιογράφος, πολιτικός και βουλευτής Ηλείας της Νέας Δημοκρατίας (ΝΔ).
Βρένες

Οι Βρένες (αρχαία ελληνικά: ) ήταν αρχαίο θρακικό φύλο το οποίο αναφέρει στο έργο του ο γεωγράφος Στράβων. Κατοικούσαν βορειότερα μιας άλλης φυλής, των Κορπίλων.

Πηγή:
*Στράβων, "«Γεωγραφία»", Βιβλίο Ζ', Αποσπάσματα, [48]: 
Κατηγορία:Αρχαίοι Θράκες
Κατηγορία:Αρχαίοι λαοί
Πέτρος Χατζητάσης

Ο Πέτρος Χατζητάσης (1872 - 1932) ήταν Μακεδονομάχος, οπλαρχηγός από τη Φλώρινα.
Γεώργιος Μουζάλων

Ο Γεώργιος Μουζάλων (περ. 1220 - 25 Αυγούστου 1258) ήταν ανώτατος αξιωματούχος στην Αυτοκρατορία της Νίκαιας. Μετά το θάνατο του αυτοκράτορα Θεόδωρου Β' Λασκάρεως ορίστηκε επίτροπος του ανήλικου διαδόχου Ιωάννη Δ' Λασκάρεως αλλά λίγες μόλις ημέρες μετά δολοφονήθηκε με άγριο τρόπο από τον όχλο τον οποίο υποδαύλισε ο Μιχαήλ Παλαιολόγος, ο μετέπειτα αυτοκράτορας Μιχαήλ Η' Παλαιολόγος.
Λουί Ζεότ

Ο Λουί Ζεότ ("Louis Jehotte", 1804 – 1884) ήταν επιφανής Βέλγος γλύπτης, γεννημένος στη Λιέγη στις 7 Νοεμβρίου 1804. Ήταν γιος του διάσημου χαράκτη μεταλλίων Λεονάρ Ζεότ (Leonard Jehotte, 1772 – 1851). Πέθανε στις Βρυξέλλες στις 3 Φεβρουαρίου του 1884, σε ηλικία 80 ετών.
Βιετναμική γλώσσα

Η Βιετναμική γλώσσα ("tiếng Việt", ή πιο σπάνια "Việt ngữ") είναι η εθνική και επίσημη γλώσσα του Βιετνάμ. Είναι η μητρική γλώσσα του 86% του πληθυσμού του Βιετνάμ, και περίπου τριών εκατομμυρίων Βιετναμέζων του εξωτερικού. Μιλιέται επίσης και ως δεύτερη γλώσσα από πολλές εθνικές μειονότητες του Βιετνάμ. Αποτελεί μέρος της Αυστροασιαστικής γλωσσικής οικογένειας, εντός της οποίας έχει τους περισσότερους ομιλητές με σημαντική διαφορά (είναι πολλές φορές μεγαλύτερος απ'όλες τις Αυστοασιατικές γλώσσες αν ληφθούν μαζί).

Μεγάλο μέρος του λεξιλογίου της γλώσσας του Βιετνάμ είναι δάνειο από την Κινεζικά, ως επί τω πλείστον από τα Καντονέζικα, ιδίως για λέξεις που υποδηλώνουν αφηρημένες ιδέες (με τον ίδιο τρόπο που οι Ευρωπαϊκές γλώσσες δανείζονται από τα Λατινικά και τα Ελληνικά), και κατά το παρελθόν γράφονταν χρησιμοποιώντας το Κινεζικό σύστημα γραφής, αν και με μια τροποποιημένη μορφή και μια δική της λαϊκή προφορά. Ως αποτέλεσμα του Γαλλικού αποικιακού νόμου, η γλώσσα παρουσιάζει κάποια επιρροή από τα Γαλλικά, και το Βιετναμέζικο σύστημα γραφής που είναι σε χρήση σήμερα ως μια προσαρμοσμένη έκδοση του Λατινικού αλφαβήτου, με κάποια συμπληρωματικά διακριτικά για τόνους και συγκεκριμένα γράμματα.
Γκάμπριελ Γκίφορντς

}}
Η Γκάμπριελ Γκίφορντς ("Gabrielle Dee "Gabby" Giffords", 8 Ιουνίου 1970) είναι Αμερικανίδα πολιτικός και η βουλευτής για την 8η περιφέρεια της Βουλής των Αντιπροσώπων της Αριζόνα. Υπηρέτησε στη Γερουσία της Αριζόνα από το 2003 έως το 2005. Είναι μέλος του Δημοκρατικού Κόμματος.

Στις 8 Ιανουαρίου του 2011 κατά τη διάρκεια εκδήλωσης στο Casas Adobes, ένα προάστιο της Τουσόν στην Αριζόνα, στην οποία θα μιλούσε η ίδια η Γκίφορντς, ένας ένοπλος, ο Τζάρεντ Λόφνερ (Jared Lee Loughner), άρχισε να πυροβολεί αδιακρίτως με αποτέλεσμα να χάσουν τη ζωή τους 6 άνθρωποι (ανάμεσά τους και ένα εννιάχρονο κορίτσι) και να τραυματιστούν άλλοι δώδεκα, μεταξύ των οποίων και η Γκίφορντς. Ο δράστης συνελήφθη. 

Η βουλευτής, που πυροβολήθηκε από κοντινή απόσταση στο κεφάλι, μεταφέρθηκε στο Πανεπιστημιακό Ιατρικό Κέντρο του Τούσον (University Medical Center of Tucson) σε κρίσιμη κατάσταση και υποβλήθηκε αμέσως σε εγχείριση προκειμένου να αφαιρεθούν θραύσματα του κρανίου και μικρή ποσότητα νεκρού ιστού από τον εγκέφαλο της. Στη συνέχεια τέθηκε σε ήπιο κώμα για να μπορεί ο εγκέφαλός της να ξεκουραστεί. Ορισμένες φορές οι γιατροί την ξυπνούσαν από το κώμα και τότε η Γκίφορντς ήταν σε θέση να κάνει διάφορες κινήσεις σύμφωνα με τις οδηγίες των γιατρών. Από τις 11 Ιανουαρίου, σύμφωνα με τον νευροχειρούργο G. Michael Lemole Jr., η βουλευτής αναπνέει χωρίς μηχανική υποστήριξη και είναι πλέον σε θέση να κουνά τα πόδια της, να κάθεται και να στέκεται όρθια με τη βοήθεια του προσωπικού. Στις 21 Ιανουαρίου μεταφέρθηκε στο Ινστιτούτο Αποκατάστασης και Έρευνας (The Institute for Rehabilitation and Research) (TIRR) στο Memorial Hermann Healthcare Center στο Χιούστον του Τέξας. Σύμφωνα με τους γιατρούς θα χρειαστεί να περάσουν πολλοί μήνες, ίσως και πάνω από ένας χρόνος, προκειμένου η Γκίφορντς να αναρρώσει πλήρως. 

Στις 25 Ιανουαρίου 2012, η Γκίφορντς ανακοίνωσε από εκδήλωση στο Κογκρέσο αφιερωμένη σε εκείνην, ότι παραιτείται από το αξίωμά της γα να αφιερωθεί στην αποθεραπεία της. Η Κυβερνήτης Ζαν Μπρούερς θα ορίσει την ημερομηνία της ειδικής εκλογής που θα λάβει χώρα την άνοιξη του 2012 για την ανάδειξη του διαδόχου της Γκίφορντς για το υπόλοιπο της θητείας της μέχρι τον Νοέμβριο του 2012, οπότε θα διεξαχθεί η κανονική εκλογή.
Zastava

Η Zastava (σερβ. Застава Аутомобили) ήταν σερβική αυτοκινητοβιομηχανία που εδρεύει στο Κραγκούγιεβατς της Σερβίας. Το 67% του κεφαλαίου ανήκει στον όμιλο της Fiat, ενώ το υπόλοιπο 33% στη Σερβική κυβέρνηση. Είναι περισσότερο γνωστή για την κατασκευή του μοντέλου Zastava Koral, γνωστού και ως Yugo, καθώς επίσης και για την κατασκευή ελαφρών αρμάτων.
MGM Channel

To MGM Channel είναι αμερικάνικος τηλεοπτικός σταθμός που προβάλλει παλιές επιτυχημένες κινηματογραφικές ταινίες από την κινηματογραφική εταιρία Metro-Goldwyn-Mayer. Διαθέτει μια από τις πιο πλούσιες βιβλιοθήκες ξένων ταινιών, με πάνω από 4.000 τίτλους, και επίσης, είναι η μεγαλύτερη, σύγχρονη βιβλιοθήκη ταινιών, στον κόσμο. Στην Ελλάδα το κανάλι μεταδίδεται μέσα από την συνδρομητική πλατφόρμα NOVA, ενώ στην Κύπρο μεταδίδεται μέσω της NOVA Κύπρου και σύντομα στον OTE TV.
Απόστολος Δοξιάδης

:"Για τον συγγραφέα και σκηνοθέτη, δείτε: Απόστολος Κ. Δοξιάδης"
Ο Απόστολος Δοξιάδης (1873 - 1942) ήταν Έλληνας ιατρός, πολιτικός, υπουργός και γερουσιαστής.
Φερνάντο Μέιρα

Ο Φερνάντο Μέιρα (πλήρες όνομα: Φερνάντο Ζοζέ ντα Σίλβα Φρέιτας Μέιρα, πορτογαλικά: "Fernando José da Silva Freitas Meira") είναι Πορτογάλος διεθνής ποδοσφαιριστής, γεννημένος στις 5 Ιουνίου 1978 στη Γκιμαράες. Αγωνίζεται στη Ρεάλ Σαραγόσα, στη θέση του κεντρικού αμυντικού.
Midwestcon

Το Midwestcon είναι συνέδριο επιστημονικής φαντασίας που διεξάγεται ετησίως στο Σινσινάτι του Οχάιο των ΗΠΑ από το Cincinnati Fantasy Group. 

Το Midwestcon είναι ένα μη επίσημο συνέδριο γνωστό ως "relaxacon", το οποίο σημαίνει πως δεν έχει πρόγραμμα. Αντ' αυτού είναι αξιοσημείωτο ως μέσο για τους οπαδούς της επιστημονικής φαντασίας να συγκεντρωθούν, να γνωριστούν και να μιλήσουν χωρίς απόσπαση της προσοχής τους από άλλα συνέδρια.
Πάβελ Πογκρεμπνιάκ

Ο Πάβελ Πογκρεμπνιάκ (πλήρες όνομα: Πάβελ Βίκτοροβιτς Πογκρέμπνιακ, ρωσικά: "Па́вел Ви́кторович Погребня́к", 8 Νοεμβρίου 1983) είναι Ρώσος διεθνής ποδοσφαιριστής.

Γεννήθηκε στις 8 Νοεμβρίου του 1983 στη Μόσχα. Αγωνίζεται στη ΦΚ Ντιναμό Μόσχας, στη θέση του κεντρικού επιθετικού. Μεγαλύτερη στιγμή στην καριέρα υπήρξε η κατάκτηση του κυπέλλου ΟΥΕΦΑ το 2008 με τη φανέλα της Ζενίτ Αγίας Πετρούπολης.